Pa bliye pawòl yo!

Prodiksyon ak oganizasyon 

 Tounaj 
Emisyon an anrejistre nan estidyo 107 ki chita La Plaine Saint-Denis, nan Saint-Denis, an Frans. Pandan chak jounen anrejistreman, yo konn anrejistre anviwon douz epizòd yonn apre lòt.

 Realizasyon ak pwodiksyon 
Emisyon an reyalize pa Gérard Pullicino. Li pwodui pa Nagui, Gaëlle Leroy ak Leslie Blumberg, epi se Air Productions, konpayi pwodiksyon Nagui ap dirije, ki okipe li.

 Prezantasyon 

Nagui ap prezante emisyon an depi lansman li, 15 desanm 2007.

Pandan ete 2008, akoz yon blesi nan jenou li, li bay plas li bay Patrick Sabatier, avan li repran li nan mwa septanm 2008.

Nan dezyèm emisyon 31 desanm 2018 lan, li bay plas li bay Magali Ripoll, ki se mizisyèn emisyon an. Nan emisyon anvan an, Magali te di li : « si li vle pran retrèt li, [li menm] pare pou ranplase li », e Nagui te reponn : « an n wè sa ».

Premye avril 2022, de emisyon yo te prezante pa Sidonie Bonnec ak Olivier Minne. Kòm yon blag pou Poisson d’avril, yo fèmen Nagui nan loji li. Kandida yo pou premye emisyon an se te Isabelle Vitari ak Damien Thévenot, epi pou dezyèm lan se te Mélanie Page ak Arnaud Gidoin.

 Casting ak seleksyon kandida yo 
Kasting emisyon an fèt an plizyè etap. Premyeman, ekip pwodiksyon an rele kandida yo pa telefòn. Yo mande yo chante yon mizik yo chwazi. Sa yo ki pase premye etap la envite pou vini nan yon vil toupre lakay yo pou kontinye kasting lan. La, yo fè yo pase yon tès ekri kote yo dwe konplete pawòl chante franse ki pi popilè. Apre sa, yo mande yo chante yon chante popilè devan lòt kandida yo. Yo evalye si vwa yo egzat epi si yo ka mete anbyans. Kandida yo ki pase etap sa a ap filme yonn apre lòt; yo prezante tèt yo vit epi chante sou mizik anrejistre. Direktè kasting lan ap chwazi kandida ki pral envite al patisipe nan emisyon an nan Saint-Denis.

 Not ak referans 


 Site officiel
 Chaîne YouTube de l'émission


Kategori:Emisyon televize
Kategori:Televizyon